ה**נִּשְׁפּוֹנִיִּים** (שם מדעי: *Vespertilionidae*) היא משפחה של יונקים בסדרת העטלפים (עטלפאים). זוהי המשפחה הגדולה ביותר בסדרת העטלפאים – היא כוללת 44 סוגים טקסונומיים ובהם 300 מינים. פירוש השם, הן בעברית והן בלטינית, הוא "עטלפי ערב" או "עטלפי לילה" (המילה "נשפון" מקורה ב"נשף", מילה נרדפת לערב או לילה).

מאפיינים
--------

הנשפוניים היא משפחה של עטלפי חרקים קטנים ובינוניים. מידותיהם: אורכם נע בין 3 ל-10.5 סנטימטר (ס"מ), אורך זנבם עוד 2.5–7.5 ס"מ ומשקלם 4–40 גרם. מבנה הראש פשוט, ללא קרומים שונים דוגמת אלה שיש לפרספיים. סגנון התעופה שונה מגוון ושונה ממין למין.

עיניהם קטנות וראייתם חלשה. לעומת זאת אוזניהם גדולות ובעלות צפיר. שמיעתם מצוינת והם משדרים קולות בתדרים על-קוליים לצורכי אקולוקציה ותקשורת. הם משתמשים באיכון באמצעות הד כדי לנווט וכדי לצוד טרף. הם טורפים בעיקר פרוקי-רגליים (ובהם גם חרקים גדולים), ולעיתים טורפים גם חולייתנים קטנים (בהם דגים, זוחלים ואף יונקים זעירים). המין נשפון דייג ניזון בעיקר מדגים וסרטנים ימיים. חלק ממיני הנשפוניים צדים בקבוצות ומשתפים פעולה בציד.

ההתמודדות עם החורף שונה בין המינים השונים של הנשפוניים: יש כאלה שאוגרים שומן ונכנסים לתרדמת חורף ומקטינים את קצב חילוף החומרים (הפרעה לנשפוניים בתרדמת החורף שלהם עלולה להיות קטלנית לגביהם: כאשר הם מתעוררים, קצב חילוף החומרים עולה לרמה גבוהה והם "שורפים" את עתודות השומן שלהם, דבר שגורם להם אחר כך לגווע מרעב. לכן, אסור להיכנס למערות בהם לנים הנשפוניים), ואחרים נודדים למקומות חמים יותר בהם יש מזון.

רבייה: עונת ההזדווגות ועונת הלידה תלויות באקלים של אזור המחיה. בחלק מהמינים ההפריה מושהית עד לסוף החורף. ההריון נמשך 40–100 יום ובכל לידה נולד רק גור אחד או שניים לכל היותר.

הנשפוניים נפוצים בכל העולם למעט בקטבים. בארץ ישראל 19 מיני נשפוניים: נשפון דק-אוזן, נשפון פגום-אוזן, נשפון גדות, נשפון משופם, נשפון גדול, נשפון מצוי, אפלול מצוי, אפלול הנגב, שחור-כנף זעיר, עטלפון אירופי, עטלפון לבן-שוליים, עטלפון אריאל, עטלפון סאבי, עטלפון בודנהיימר, עטלפון ריפל, אודנן, אוזנן הנגב, אוזנן החרמון, כנפן מצוי, בלומף שחור, רמשן לילי - כמעט כולם נדירים ונתונים בסכנת הכחדה מנופי ישראל.

תת-משפחות
---------

* נשפונים (Vespertilioninae)
* Kerivoulinae - בה 2 סוגים ומצוי בה עטלף שעיר הארדוויק
* Murininae - בה 3 סוגים
* מיוטיים (Myotinae) - בה בין 4 ל-5 סוגים
* כנפנים (Miniopterinae) - בה סוג יחיד: כנפן (*Miniodterus*)

גלריה
-----

* נשפון גדול Myotis myotisנשפון גדול *Myotis myotis*
* נשפון מצוי Myotis blythiiנשפון מצוי *Myotis blythii*
* נשפון הגדות Myotis capacciniiנשפון הגדות *Myotis capaccinii*
* עטלפון לבן-שוליים Pipistrellus kuhliiעטלפון לבן-שוליים *Pipistrellus kuhlii*
* עטלפון לבן-שוליים Pipistrellus kuhliiעטלפון לבן-שוליים *Pipistrellus kuhlii*
* אוזנן אפור Plecotus austriacusאוזנן אפור *Plecotus austriacus*
* רמשן לילי Nyctalus noctulaרמשן לילי *Nyctalus noctula*
* רמשן לילי Nyctalus noctulaרמשן לילי *Nyctalus noctula*

לקריאה נוספת
------------

* ד"ר אבי ארבל, **לקסיקון מפה: היונקים**, הוצאת מפה, 2008, עמודים 98–119

קישורים חיצוניים
----------------

ויקישיתוף מדיה וקבצים בנושא **נשפוניים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

* נשפוניים, באתר אנציקלופדיה בריטניקה (באנגלית)
* נשפוניים Vespertilionidae באתר עמותת מן השדה

הערות שוליים
------------

1. ↑  מילון בעלי חיים א"י (תשכ"ג), 1963, באתר האקדמיה ללשון העברית

| עטלפים |
| --- |
| ממלכה: בעלי חיים • מערכה: מיתרניים • מחלקה: יונקים • אינפרא-מחלקה: שלייניים • על-סדרה: לאורסיאתריה • סדרה: עטלפים |
| דמויי עטלפי פרי(Yinpterochiroptera) | עטלפי דבורה (Craseonycteridae) • פרספוניים (Hipposideridae) • ערפדים מדומים (Megadermatidae) • עטלפי פרי (Pteropodidae) • פרספיים (Rhinolophidae) • יזנוביים (Rhinopomatidae) |  |
| דמויי נשפון(Yangochiroptera) | אשמניים (Emballonuridae) • פורפטריים (Furipteridae) • אשפיים (Molossidae) • שפתניים (Mormoopidae) • מיסטציניים (Mystacinidae) • מיזופודיים (Myzopodidae) • נטליים (Natalidae) • עטלפי בולדוג (Noctilionidae) • לילניים (Nycteridae) • זיזפיים (Phyllostomidae) • דיסקתיים (Thyropteridae) • נשפוניים (Vespertilionidae) |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007536680205171
* NKC: ph337743

 |